****

**ПРЕПИС!**

#  РЕПУБЛИКА БЪЛГАРИЯ

#  Министерство на земеделието, храните и горите

#  Областна дирекция “Земеделие” Търговище

**З А П О В Е Д**

**№ РД-04-101**

**гр.Търговище, 25.03.2020 г.**

На основание чл.106, ал.1 от Правилника за прилагане на закона за собствеността и ползването на земеделските земи (ППЗСПЗЗ), чл.105, ал.2 и ал.3 от ППЗСПЗЗ, Заповед № РД-46-235/22.05.2019 г. на министъра на земеделието, храните и горите, във връзка с изразени принципни съгласия за започване на процедура за обявяване на търг по реда на §12а от ПЗР на ЗСПЗЗ, чл.27, ал.9, във връзка с ал.8 от ЗСПЗЗ за продажба на поземлени имоти частна държавна собственост, представляващи земеделски земи в бившите стопански дворове на организациите по §12 от ПЗР на ЗСПЗЗ

**ОТКРИВАМ :**

 **1. Процедура за провеждане на общ търг** с тайно наддаване за придобиване право на собственостна следните поземлени имоти:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Съгласувателно писмо на МЗХГ изх.№ / дата |  землище |  Поземлен имот № | Площ/ дка / | кат |  Начин на трайно ползване |  Начална тръжна цена /лв/ | Депозит  10%  / лв / | Разходи по чл.56ш отППЗСПЗЗ |
| **ОБЩИНА****ТЪРГОВИЩ**Е |  |  |  |  |  |  |  |  |
| 66-898/02.05.2019 | Руец | 63241.555.21 |  8,936 | 3 | стоп.двор-пасище | 8 910.00 | 891.00 | 50.00 |
| 66-898/02.05.2019 | Руец | 63241.555.28 | 47.547 | 3 | стоп.двор-пасище | 47 357.00 | 4 735.70 | 50.00 |
| 66-2635/18.03.2020 | Овчарово | 53223.30.285 | 3,605 | 4 | стоп.двор–нива | 4 515.00 | 451,50 | 86.00 |
| **ОБЩИНА** **ПОПОВО** |  |  |  |  |  |  |  |  |
| 66-2501/30.07.2019 | Паламарца | 55213.182.28 | 4,474 | 3 | стоп.двор–нива | 5 687,00 | 568,70 | 50,00 |
| 66-2680/03.09.2019 | Тръстика | 73376.238.5 | 7.662 | 5 | стоп.двор–нива | 10 068.00 | 1006.80 | 50.00 |
| **ОБЩИНА** **ОМУРТАГ** |  |  |  |  |  |  |  |  |
| 66-6142/03.09.2019 | Величка | 10481.37.9 | 5.607 | 5 | стоп.двор-пасище | 5 383.00 | 538.30 | 50.00 |

**2.Условия за участие:** Право на участие имат физически лица, еднолични търговци и юридически лица, регистрирани по Търговския закон или по Закона за търговския регистър.

 **3. Депозит за участие в търга:** 10% от началната тръжна цена, върху него не се начислява лихва и не подлежи на връщане при отказ от сключване на договор. Банковото бордеро за внесеният депозит се представя заедно с документите за участие в търга и се внася по сметка на ОД „Земеделие” Търговище: **IBAN BG70 STSA 9300 3302 1931 10 BIC STSA BGSF БАНКА ДСК.**  **4. Разходите по чл.56ш от ППЗСПЗЗ** се заплащат от спечелилия търга участник.

**5. Място и срок на получаване и подаване на заявления:** Документите за участие в търга се получават /подават/ в сградата на ОД„Земеделие”Търговище, ул.„Христо Ботев” № 3, ет.1 всеки работен ден от 900 часа до 1700 часа, **в срок 30 /тридесет/ календарни дни** считано от публикацията на заповедта в местен вестник. Документи могат да се изтеглят от интернет страницата на дирекцията - **ODZG\_Targovishte@mzh.government.bg**.

 **6. Подаване на документи за участие в търга:** Заявителите или упълномощеното от тях лице, писмено с нотариална заверка на подписа, подават в ОД „Земеделие” Търговище отделно заявление за всеки имот по образец, утвърден от Министъра на МЗХГ. **Предложената в заявлението тръжна цена следва да бъде само в цели левове за всеки имот - обект на търга и не може да бъде по-ниска от началната тръжна цена.**

**Към заявлението се прилагат**:нотариално заверено пълномощно, когато документите се подават от упълномощено лице;платежен документ за внесен депозит в оригинал, когато плащането не е извършено по електронен път;протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;декларация за обстоятелствата по чл. 106, ал.18 от ППЗСПЗЗ, а именно че свързани лица по смисъла на Търговския закон и свързани предприятия по смисъла на Закона за малките и средните предприятия не могат да бъдат самостоятелни кандидати или участници в тръжната процедура за един и същ имот;копие от документ за самоличност на физически лица; копие от документа за регистрация или единен идентификационен код съгласно чл.23 от Закона за търговския регистър на юридическото лице или едноличния търговец; копие на документ за самоличност на физическото лице, представляващо търговеца при провеждането на тръжната процедура; декларация по образец за поверителност и неразпространение на данни, одобрена със Заповед № РД-04-37/ 18.06.2019 г. Документите за участие в търга се подават в запечатан плик и се записват в регистър с входящ номер, дата и час на приемане, подпис на длъжностното лице и на приносителя. Търгът се провежда само в случай, че **поне двама** кандидати са подали заявление и са допуснати до участие в търга.

**Свързани лица** по смисъла на Търговския закон и свързани предприятия по смисъла на Закона за малките и средни предприятия не могат да бъдат самостоятелни кандидати или участници в тръжната процедура за един и същи имот.

 **7. Тръжна комисия:** Директорът на OД„Земеделие” Търговище в 3 /тридневен/ срок след изтичане крайния срок за подаване на заявления за участие в търга, назначава със заповед тръжна комисия. В седем дневен срок тръжната комисия разглежда заявленията, класира предложенията и определя спечелилия търга кандидат. За резултатите от търга се съставя протокол. Когато няколко участници са предложили една и съща цена за имот, между тях се провежда търг с явно наддаване, като стъпката за наддаване е в размер на **сто лева** от предложената от кандидатите при търга с тайно наддаване цена. Търгът се счита за спечелен от участника предложил най-висока цена.

 **8. Условия за възстановяване на депозита:** Внесените депозити от некласираните кандидати се възстановяват в 7-дневен срок след приключване на търга, а депозитът на кандидата, класиран на второ място – след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

 **9. Място за обявяване на протоколите от търга:** Протоколите се обявяват на информационно табло в ОД„Земеделие” Търговище и се публикуват на интернет страницата на дирекцията.

Настоящата заповед да се публикува на интернет страницата на дирекцията, на страницата на Министерство на земеделието, храните и горите и поне в един местен вестник най-малко 30 /тридесет/ дни преди крайния срок за подаване на заявленията за участие. Заповедта да се постави в 3 /тридневен/ срок от издаването й на видно място в ОД „Земеделие” Търговище, общинска служба по земеделие, в общината и в кметството на населеното място по местонахождение на съответните имоти.

СЕВДА ЕРМЕНКОВА / п /

*Директор ОД “Земеделие” Търговище*

ББ/ОДЗ ГД”АР”

**7700 гр.Търговище, ул.Христо Ботев № 3,тел. 0601/ 620 05**

**E-mail**: ODZG\_Targovishte@mzh.government.bg